ທ່ານ Assad ເຕືອນເທີກີ ທີ່ ສະໜັບສະໜຸນ ພວກຕໍ່ຕ້ານ
ປະທານາທິບໍດີ Assad ເຕືອນເທີກີວ່າ ຈະໄດ້ຮັບຄວາມເສຍຫາຍຢ່າງໜັກ ຍ້ອນໃຫ້ການສະໜັບສະໜຸນ ໃນອັນທີ່ທ່ານເອີນວ່າ ພວກກໍ່ການຮ້າຍ ຢູ່ໃນຊີເຣຍ.
ປະທານາທິບໍດີຊີເຣຍ ທ່ານ Bashar al-Assad ໄດ້ເຕືອນເທີກີ ທີ່ເປັນເພື່ອນບ້ານວ່າ ເທີກີຈະໄດ້ຮັບຄວາມເສຍຫາຍຢ່າງໜັກຕໍ່ ການໃຫ້ຄວາມສະໜັບສະໜຸນໃນອັນທີ່ທ່ານເອີ້ນວ່າພວກກໍ່ການ ຮ້າຍ ຢູ່ໃນປະເທດຂອງທ່ານ ຄວາມສຳພັນລະຫວ່າງເທີກີກັບຊີເຣຍ ຊຶ່ງຄັ້ງນຶ່ງເຄີຍໃກ້ຊິດກັນ ນັ້ນ ແຕ່ໄດ້ຊຸດໂຊມລົງ ຍ້ອນອັງກາຣາ ໃຫ້ການສະໜັບສະໜຸນ ຢ່າງແຂງຂັນຕໍ່ພວກຕໍ່ຕ້ານລັດຖະບານທີ່ພວສູ້ລົບເພື່ອໂຄ່ນລົ້ມ ລັດຖະບານທ່ານ Assad ໃນການໃຫ້ສຳພາດ ທີ່ອອກອາກາດໂດຍ ໂທລະພາບ Halk ຂອງເທີກີໃນວັນສຸກມື້ນີ້ ທ່ານ Assad ໄດ້ກ່າວຫານາຍົກລັດຖະມົນຕີເທີກີ ທ່ານ Recep Tayyip Erdogan ວ່າ ປ່ອຍໃຫ້ພວກຫົວຮຸນແຮງຈັດ ຈາກ 80 ກວ່າປະເທດ ຂ້າມຊາຍ ແດນເຂົ້າໄປໃນຊີເຣຍ ທີ່ທ່ານເວົ້າວ່າ ໄດ້ຍັງຜົນໃຫ້ຊາວຊີເຣຍ ຫລາຍສິບພັນຄົນເສຍຊີ ວິດໄປ ການໃຫ້ຄວາມເຫັນດັ່ງກ່າວຂອງທ່ານ Assad ມີຂຶ້ນຫລັງຈາກສະພາແຫ່ງຊາດເທີກີຕໍ່ອາ ຍຸການອະນຸມັດໃຫ້ສົ່ງທະຫານເຂົ້າໄປໃນຊີເຣຍຖ້າຫາກມີຄວາມຈຳເປັນ ການອະນຸຍາດ ນີ້ ຕົ້ນຕໍແລ້ວແມ່ນໄດ້ມີການຮັບຮອງເອົາໃນປີກາຍ ຫລັງຈາກຊີເຣຍຍິງປືນຄົກ ຂ້າມຊາຍ ແດນເຂົ້າໄປໃນເທີກີ ແລະເຮັດໃຫ້ປະຊາຊົນຊາວເທີກີ 5 ຄົນເສຍຊີວິດ ລັດຖະບານຂອງປະທານາທິບໍດີ Assad ພວມທຳການຕໍ່ສູ້ ກັບກຳລັງຕໍ່ຕ້ານລັດຖະບານ ທີ່ຍັງມີການແຕກແຍກກັນເປັນກ້ອນເປັນກຸ່ມ ຊຶ່ງພວກນັກວິເຄາະເວົ້າວ່າ ໄດ້ມີການແຊກ ຊຶມຫຼາຍຂຶ້ນ ໂດຍພວກມຸສລິມຫົວຮຸນແຮງຈັດນັ້ນ ໃນເດືອນແລ້ວນີ້ ພວກນັກລົບທີ່ເປັນ ເຄືອຂ່າຍຂອງກຸ່ມກໍ່ການຮ້າຍອາລກາອີດາ ໄດ້ເຂົ້າຢຶດເອົາ ເມືອງ Azaz ຕັ້ງຢູ່ຫ່າງຈາກ ຊາຍແດນຂອງເທີກີແຕ່ພຽງ 5 ກິໂລແມັດເທົ່ານັ້ນ